CELEX: 31989R0944
Language: el
Date: 1989-04-12 00:00:00
Title: Κανονισμός (Ευρατόμ) αριθ. 944/89 της Επιτροπής της 12ης Απριλίου 1989 για τον καθορισμό των μέγιστων επιτρεπτών επιπέδων ραδιενεργού μόλυνσης στα τρόφιμα ήσσονος σημασίας ύστερα από πυρηνικό ατύχημα ή σε κάθε άλλη περίπτωση έκτακτου κινδύνου από ακτινοβολίες

Avis juridique important

|

31989R0944

Κανονισμός (Ευρατόμ) αριθ. 944/89 της Επιτροπής της 12ης Απριλίου 1989 για τον καθορισμό των μέγιστων επιτρεπτών επιπέδων ραδιενεργού μόλυνσης στα τρόφιμα ήσσονος σημασίας ύστερα από πυρηνικό ατύχημα ή σε κάθε άλλη περίπτωση έκτακτου κινδύνου από ακτινοβολίες  

Επίσημη Εφημερίδα αριθ. L 101 της 13/04/1989 σ. 0017 - 0018 Φινλανδική ειδική έκδοση: Κεφάλαιο 15 τόμος 9 σ. 0056  Σουηδική ειδική έκδοση: Κεφάλαιο 15 τόμος 9 σ. 0056 

***** ΚΑΝΟΝΙΣΜΟΣ (Ευρατόμ) αριθ. 944/89 ΤΗΣ ΕΠΙΤΡΟΠΗΣ  της 12ης Απριλίου 1989  για τον καθορισμό των μέγιστων επιτρεπτών επιπέδων ραδιενεργού μόλυνσης στα τρόφιμα ήσσονος σημασίας ύστερα από πυρηνικό ατύχημα ή σε κάθε άλλη περίπτωση έκτακτου κινδύνου από ακτινοβολίες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρατόμ,  τον κανονισμό (Ευρατόμ) αριθ. 3954/87 του Συμβουλίου της 22ας Δεκεμβρίου 1987 για τον καθορισμό των μέγιστων επιτρεπτών επιπέδων ραδιενέργειας στα τρόφιμα και τις ζωοτροφές λόγω πυρηνικού ατυχήματος ή σε περίπτωση έκτακτου κινδύνου από ακτινοβολίες (1), και ιδίως το άρθρο 7,  Εκτιμώντας:  ότι, σύμφωνα με τον κανονισμό (Ευρατόμ) αριθ. 3954/87, η Επιτροπή καταρτίζει κατάλογο τροφίμων ήσσονος σημασίας, και θα καθορίσει τα μέγιστα επίπεδα ραδιενεργού μόλυνσης που θα εφαρμοσθούν σ' αυτά·  ότι έγιναν διαβουλεύσεις με την ομάδα εμπειρογνωμόνων τους οποίους διόρισε η Επιστημονική και Τεχνική Επιτροπή σύμφωνα με το άρθρο 31 της συνθήκης Ευρατόμ·  ότι τα τρόφιμα που πρέπει να ληφθούν υπόψη είναι εκείνα που έχουν ελάσσονα διαιτητική σημασία και περιθωριακή μόνο συνεισφορά στην κατανάλωση τροφής από τον πληθυσμό·  ότι τα τρόφιμα που θα συμπεριληφθούν στον κατάλογο των τροφίμων ήσσονος σημασίας πρέπει να προσδιορίζονται μέσω του κωδικού αριθμού τους στη συνδυασμένη ονοματολογία και της περιγραφής τους, που περιλαμβάνονται στον κανονισμό (ΕΟΚ) αριθ. 3174/88 της Επιτροπής της 21 Σεπτεμβρίου 1988, ο οποίος τροποποιεί το παράρτημα 1 του κανονισμού (ΕΟΚ) αριθ. 2658/87 του Συμβουλίου (2) για τη δασμολογική και στατιστική ονοματολογία και το κοινό δασμολόγιο,  ότι η επιτροπή ad hoc η οποία συγκροτήθηκε με τον κανονισμό (Ευρατόμ) αριθ. 3954/87 του Συμβουλίου, δεν γνωμάτευσε μέσα στα χρονικά περιθώρια που τέθηκαν από τον πρόεδρό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κατάλογος των τροφίμων ήσσονος σημασίας ο οποίος καταρτίστηκε σύμφωνα με το άρθρο 7 του κανονισμού (Ευρατόμ) αριθ. 3954/87 εκτίθεται στο παράρτημα.  Άρθρο 2  Για τα τρόφιμα ήσσονος σημασίας που περιλαμβάνονται στο παράρτημα, τα μέγιστα επιτρεπτά επίπεδα που πρέπει να ισχύσουν είναι δεκαπλάσια εκείνων που ισχύουν για τα «άλλα τρόφιμα εκτός από τρόφιμα ήσσονος σημασίας» και τα οποία καθορίζονται στο παράρτημα του κανονισμού (Ευρατόμ) αριθ. 3954/87 ή σύμφωνα με κανονισμούς που εκδίδονται με βάση το άρθρο 3 αυτού του κανονισμού.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Απριλίου 1989.  Για την Επιτροπή  Carlo RIPA DI MEANA  Μέλος της Επιτροπής  (1) ΕΕ αριθ. L 371 της 30. 12. 1987, σ. 11.  (2) ΕΕ αριθ. L 298 της 31. 10. 1988, σ. 1.  ΠΑΡΑΡΤΗΜΑ  Κατάλογος τροφίμων ήσσονος σημασίας  1.2 //  //  // Κωδικός ΣΟ   // Περιγραφή εμπορευμάτων   //  //  // 0703 20 00   // Σκόρδα (νωπά ή διατηρημένα με απλή ψύξη)   // 0709 52 00   // Τρούφες (νωπές ή διατηρημένες με απλή ψύξη)   // 0709 90 40   // Κάππαρη (νωπή ή διατηρημένη με απλή ψύξη)   // 0711 30 00   // Κάππαρη (διατηρημένη προσωρινά, αλλά ακατάλληλη για διατροφή στην κατάσταση που βρίσκεται)   // 0712 30 00   // Τρούφες (ξερές, έστω και κομμένες σε τεμάχια ή σε φέτες ή και τριμμένες ή σε σκόνη, αλλά όχι αλλιώς παρασκευασμένες)   // 0714   // Ρίζες μανιόκας, αραρούτης ή σαλεπιού, κόνδυλοι ηλίανθου (ψευδοκολοκάσια), γλυκοπατάτες και παρόμοιες ρίζες και κόνδυλοι με υψηλή περιεκτικότητα σε άμυλο ή ινουλίνη, νωπά ή αποξεραμένα, έστω και κομμένα σε τεμάχια ή συσσωματωμένα σε μορφή σβόλων. Εντεριώνη (ψίχα) του φοίνικα των Μολλούκων (αρτόδενδρου)  // 0814 00 00   // Φλούδες εσπεριδοειδών ή πεπονιών (στις οποίες περιλαμβάνονται και των καρπουζιών), νωπές, κατεψυγμένες, σε άλμη, σε θειωμένο νερό ή σε νερό που έχουν προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή τους, ή και αποξεραμένες   // 0903 00 00  // Ματέ   // 0904   // Πιπέρι (του είδους piper). Πιπέρια του γένους capsicum ή του γένους pimenta, αποξεραμένα ή θρυμματισμένα σε σκόνη   // 0905 00 00   // Βανίλια   // 0906  // Κανέλα και άνθη κανελόδενδρου   // 0907 00 00   // Γαρίφαλα (καρποί, άνθη και μίσχοι)   // 0908   // Μοσχοκάρυδα, περιβλήματα μοσχοκάρυδων, καρποί αμώμων και καρδαμώνων  // 0909   // Σπέρματα γλυκάνισου του κοινού, γλυκάνισου του εστεροειδή, μάραθου, κοριάνδρου, κύμινου, αγριοκύμινου (κάρου) ή κέδρου (αρκεύθου)   // 0910   // Ζιγγίβερι, κρόκος (ζαφορά), curcuma, θυμάρι, φύλλα δάφνης, curry και άλλα μπαχαρικά  // 1106 20   // Αλεύρια και σιμιγδάλια από σάγο, ρίζες ή κονδύλους της κλάσης 0714   // 1108 14 00   // Άμυλο μανιόκας ( cassave)   // 1210   // Κώνοι λυκίσκου νωποί ή αποξεραμένοι, έστω και σπασμένοι, αλεσμένοι ή με μορφή σβόλων, λουπουλίνη  // 1211   // Φυτά, μέρη φυτών, σπόροι και καρποί των ειδών που χρησιμοποιούνται κυρίως στην αρωματοποιία, την ιατρική ή για χρήσεις εντομοκτόνες, παρασιτοκτόνες ή παρόμοιες, νωπά ή ξερά, έστω και κομμένα, σπασμένα ή σε σκόνη   // 1301   // Γομαλάκια, γόμες, ρητίνες, γόμες-ρητίνες και βάλσαμα, φυσικά   // 1302  // Χυμοί και εκχυλίσματα φυτικά. Πηκτικές ύλες, πηκτινικές και πηκτικές ενώσεις. Αγάρ-αγάρ και άλλα βλεννώδη ή και πηκτικά φυτικά παράγωγα, έστω και τροποποιημένα   // 1504   // Λίπη και λάδια και τα κλάσματά τους, ψαριών ή θαλασσίων θηλαστικών, έστω και εξευγενισμένα, αλλά όχι χημικώς μετασχηματισμένα   // 1604 30   // Χαβιάρι και τα υποκατάστατα αυτού   // 1801 00 00  // Κακάο σε σπόρους και θραύσματα σπόρων, ακατέργαστα ή φρυγμένα   // 1802 00 00   // Κελύφη, μεμβράνες (φλούδες) και άλλα απορρίμματα κοκάου   // 1803   // Πάστα κακάου, έστω και αποβουτυρωμένη   // 2003 20 00   // Τρούφες (παρασκευασμένες ή διατηρημένες αλλιώς παρά με ξίδι ή οξικό οξύ)   // 2006 00  // Καρποί και φρούτα, φλούδες καρπών και φρούτων και άλλα μέρη φυτών, ζαχαρόπηκτα (στραγγισμένα, με στιλπνή ή κρυσταλλική εμφάνιση)   // 2102   // Ζύμες (ενεργές ή αδρανείς). Άλλοι αδρανείς μονοκύτταροι μικροοργανισμοί (με εξαίρεση τα εμβόλια της κλάσης 3002). Σκόνες για το φούσκωμα της ζύμης, παρασκευασμένες   // 2936   // Προβιταμίνες και βιταμίνες, φυσικές ή αναπαραγμένες με σύνθεση (στις οποίες συμπεριλαμβάνονται και τα φυσικά συμπικνώματα), καθώς και τα παράγωγά τους που χρησιμοποιούνται κυρίως σαν βιταμίνες, αναμειγμένα ή μη μεταξύ τους, έστω και σε οποιαδήποτε διαλύματα   // 3301   // Αιθέρια έλαια (αποτερπενωμένα ή μη), στα οποία περιλαμβάνονται και εκείνα με την ονομασία «πηγμένα» ή «απόλυτα» . Ρητινοειδή. Συμπυκνωμένα διαλύματα αιθερίων ελαίων σε λίπη, σταθερά λάδια, κεριά ή ανάλογες ύλες, που παίρνονται με απορρόφηση ή εμπότιση, τερπενικά υποπροϊόντα, κατάλοιπα της αποτερπένωσης των αιθερίων ελαίων. Αποσταγμένα αρωματικά νερά και υδατικά διαλύματα αιθερίων ελαίων   //    //